《荷叶》
元代·艾性夫

爱莲尽爱花，而我独爱叶。
水仙翦圆碧，万柄相倚叠。
风掀翠釜举，露浥鲛珠晔。
不必满川红，香气自薰浃。
龟鱼荫凉影，鹭鸥憩别业。
洁可包龙城贾客之饭，清可制三闾修士之衣。
大可载太乙真人之卧，高可盖桐江神女之归。
醉仙卷作碧玉盏，歌妓攜来绿云扇。
有时听雨隔窗眠，湖声十里钱塘晚。

作者简介：艾性夫（《四库全书》据《江西通志》作艾性，并谓疑传刻脱一夫字）字天谓。江西东乡（今属江西抚州）人。元朝讲学家、诗人。与其叔艾可叔、艾可翁齐名，人称“临川三艾先生”。 生卒年均不详，约元世祖至元中前后在世。艾性夫诗，以影印文渊合《四库全书》本为底本，酌校《诗渊》所录诗。新辑集外诗编为第三卷。